ai4bharat/Pralekha huggingface dataset:
સંરક્ષણ મંત્રાલય
ભારતીય કોસ્ટ ગાર્ડ જહાજ ‘સાર્થક’ રાષ્ટ્રને સમર્પિત
રાષ્ટ્રની દરિયાઈ સલામતી અને સુરક્ષામાં નોંધપાત્ર વધારો કરવા માટે, ભારતીય કોસ્ટ ગાર્ડના મહાનિદેશક કે નટરાજન દ્વારા 28 ઓક્ટોબર, 2021ના રોજ સ્વદેશી રીતે નિર્મિત ભારતીય કોસ્ટ ગાર્ડ જહાજ 'સાર્થક' રાષ્ટ્રને કાર્યરત અને સમર્પિત કરવામાં આવ્યું હતું.
ICGS સાર્થક ગુજરાતમાં પોરબંદર ખાતે સ્થિત હશે અને કમાન્ડર, કોસ્ટ ગાર્ડ પ્રદેશ  ના ઓપરેશનલ અને વહીવટી નિયંત્રણ હેઠળ ભારતના પશ્ચિમી સમુદ્રતટ પર કાર્ય કરશે. ICGS સાર્થકની કમાન ડેપ્યુટી ઇન્સ્પેક્ટર જનરલ એમએમ સૈયદ દ્વારા કરવામાં આવે છે અને તેમાં 11 અધિકારીઓ અને 110 માણસો છે.
ICG માટે ગોવા શિપયાર્ડ લિમિટેડ દ્વારા બનાવવામાં આવી રહેલી પાંચ OPVની શ્રેણીમાં ICGS સાર્થક ચોથા ક્રમે છે. આ OPV એ મલ્ટિ-મિશન પ્લેટફોર્મ છે જે સહવર્તી કામગીરી હાથ ધરવા સક્ષમ છે. 2,450 ટનનું વિસ્થાપન કરતું 105-મીટર-લાંબુ જહાજ 26 નોટની મહત્તમ ઝડપ મેળવવા માટે રચાયેલ બે 9,100 કિલોવોટ ડીઝલ એન્જિન દ્વારા ચલાવવામાં આવે છે.
આ જહાજ અત્યાધુનિક સાધનો, મશીનરી, સેન્સર અને શસ્ત્રોથી સજ્જ છે જે તેને કમાન્ડ પ્લેટફોર્મ તરીકે કાર્ય કરવા અને શોધ અને બચાવ, દરિયાઈ ગુનાઓ સામે લડવા અને દરિયાઈ પર્યાવરણનું સંરક્ષણ અને સુરક્ષા સહિત ફરજોના ફરજિયાત કોસ્ટ ગાર્ડ ચાર્ટરને હાથ ધરવા સક્ષમ બનાવે છે.
ભારતીય કોસ્ટ ગાર્ડ સ્વદેશી પ્લેટફોર્મને સામેલ કરવામાં અગ્રેસર છે અને ICGS સાર્થક એ 'આત્મનિર્ભર ભારત'નું ઝળહળતું ઉદાહરણ છે.
(Visitor Counter : 280
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 176.86 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,34,235 થયું
સક્રિય કેસનું ભારણ હાલમાં 0.31% છે
સાજા થવાનો દર હાલમાં 98.49% નોંધાયો
છેલ્લા 24 કલાકમાં 26,988 દર્દીઓ સાજા થયા, કુલ વધીને 4,22,46,884 દર્દીઓ સાજા થયા
છેલ્લા 24 કલાકમાં ભારતમાં 13,166 નવા કેસ નોંધાયા
દૈનિક પોઝિટિવીટી દર 1.28% પહોંચ્યો
સાપ્તાહિક પોઝિટિવીટી દર હાલમાં 1.48% છે
કુલ 76.45 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 10,30,016 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પ્રધાનમંત્રી 25 નવેમ્બરના રોજ લખનઉ યુનિવર્સિટીના શતાબ્દી વર્ષના સ્થાપના દિનની ઉજવણીમાં સહભાગી થશે
પ્રધાનમંત્રી શ્રી નરેન્દ્ર મોદી 25 નવેમ્બર, 2020ના રોજ વીડિયો કોન્ફરન્સિંગ દ્વારા સાંજના 5:30 કલાકે લખનઉ યુનિવર્સિટીના 100મા સ્થાપના દિવસની ઉજવણીમાં સહભાગી થશે. યુનિવર્સિટીની સ્થાપના 1920માં કરવામાં આવી હતી અને તેનું શતાબ્દી  વર્ષ ઉજવવામાં આવી રહ્યું છે.
પ્રધાનમંત્રી આ પ્રસંગે યુનિવર્સિટીના શતાબ્દી સ્મરણ સિક્કાનું અનાવરણ કરશે. સમારોહ દરમિયાન ઈન્ડિયા પોસ્ટની વિશેષ સ્મારક ટપાલ ટિકિટ તથા તેનું વિશેષ કવર પણ બહાર પાડશે. આ પ્રસંગે સંરક્ષણ મંત્રી, ઉત્તર પ્રદેશના રાજ્યપાલ અને ઉત્તર પ્રદેશના મુખ્યમંત્રી પણ ઉપસ્થિત રહેશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનો સાજા થવાનો દર ઉર્ધ્વ માર્ગ પર અગ્રેસર, 78% થયો
સક્રિય કેસની સરખામણીએ સાજા થયેલા કેસની સંખ્યા 28 લાખ કરતા વધુ
કુલ સક્રિય કેસના 60% કેસ 5 સૌથી વધુ અસરગ્રસ્ત રાજ્યોમાં
ભારતના ઝડપથી વિકસી રહેલા સાજા થવાના દરની વૃદ્ધિએ આજે એક સીમાચિહ્ન પાર કર્યું છે. સતત ઉર્ધ્વ માર્ગ પર સાજા થવાનો દર 78.00% એ પહોંચ્યો છે, જે દરરોજ સાજા થવાની વધતી સંખ્યાને પ્રતિબિંબિત કરે છે.
છેલ્લા 24 કલાકમાં 77,512 દર્દીઓને રજા આપવામાં આવી છે. કુલ સાજા થયેલા કેસની સંખ્યા 37,80,107 થઇ ગઈ છે. સાજા થયેલા કેસ અને સક્રિય કેસ વચ્ચેનું અંતર સતત વધી રહ્યું છે. જે આજે લગભગ 28 લાખ  થઇ ગયું છે.
આજની તારીખે દેશમાં સક્રિય કેસની કુલ સંખ્યા 9,86,598 છે.
60 ટકાથી વધુ સક્રિય કેસ મહારાષ્ટ્ર, કર્ણાટક અને આંધ્રપ્રદેશ, ઉત્તર પ્રદેશ અને તામિલનાડુ જેવા પાંચ રાજ્યોમાં કેન્દ્રિત છે. આ રાજ્યોએ સાજા થયેલા કુલ કેસમાં 60% કેસ નોંધાવ્યા છે.
દેશમાં છેલ્લા 24 કલાકમાં 92,071 નવા કેસ નોંધાયા છે. મહારાષ્ટ્રનું યોગદાન વધારે છે. છેલ્લા 24 કલાકમાં ત્યાં 22,000થી વધુ નવા કેસ નોંધાયા છે. આંધ્રપ્રદેશે 9,800થી વધુ નવા કેસમાં ફાળો આપ્યો છે.
મહારાષ્ટ્ર, આંધ્રપ્રદેશ, તામિલનાડુ, કર્ણાટક અને ઉત્તર પ્રદેશ આ પાંચ રાજ્યો દ્વારા કુલ કેસમાં લગભગ 60% જેટલું યોગદાન આપવામાં આવી રહ્યું છે.
છેલ્લા 24 કલાકમાં 1,136 મૃત્યુ થયા છે. નવા નોંધાયેલા મૃત્યુઆંકમાં લગભગ 53% મહારાષ્ટ્ર, કર્ણાટક અને ઉત્તર પ્રદેશ આ ત્રણ રાજ્યોમાં કેન્દ્રિત છે. ત્યારબાદ તામિલનાડુ, પંજાબ અને આંધ્રપ્રદેશ આવે છે.
ગઈકાલે નોંધાયેલા કુલ મૃત્યુઆંકમાં 36%થી વધુ મૃત્યુ મહારાષ્ટ્રમાં  થયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ દેશવાસીઓને મહાશિવરાત્રીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મહાશિવરાત્રી નિમિત્તે દેશવાસીઓને શુભેચ્છા પાઠવી છે.
એક ટવીટમાં પ્રધાનમંત્રીએ કહ્યું, "મહાશિવરાત્રીના શુભ પ્રસંગે દેશવાસીઓને અનેક શુભેચ્છાઓ. હર-હર મહાદેવ!
મહાશિવરાત્રીના શુભ પ્રસંગે શુભેચ્છાઓ. હર હર મહાદેવ! "
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય SC-ST હબ યોજનાની સફળતાની પ્રશંસા કરી
પ્રધાનમંત્રીએ રાષ્ટ્રીય SC-ST હબ યોજનાની પ્રશંસા કરી છે જેણે એક લાખથી વધુ લાભાર્થીઓની નોંધણીને વટાવી છે
કેન્દ્રીય મંત્રી શ્રી નારાયણ રાણેને જવાબ આપતા પ્રધાનમંત્રીએ કહ્યું કે MSME ને મજબૂત બનાવવું એ સમાજના દરેક વર્ગને મજબૂત કરવા સમાન છે.
પ્રધાનમંત્રીએ ટ્વિટ કર્યું: "ખૂબ ખૂબ અભિનંદન! MSME ક્ષેત્રને સશક્ત બનાવવાનો અર્થ સમાજના દરેક વર્ગને સશક્તિકરણ કરવાનો છે. રાષ્ટ્રીય SC-ST હબ યોજનાની આ સફળતા પ્રોત્સાહક છે."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
કોચીન પોર્ટ પર સ્વચ્છતા પખવાડિયાનું સમાપન
16 સપ્ટેમ્બર, 2021 થી 30 સપ્ટેમ્બર, 2021 દરમિયાન કોચીન બંદર પર સ્વચ્છતા પખવાડાની ઉજવણી કરવામાં આવી હતી, જે દરમિયાન અનેક કાર્યક્રમોનું આયોજન કરવામાં આવ્યું હતું. આ દરમિયાન, કર્મચારીઓએ શ્રમદાન કર્યું અને તેમના કાર્યસ્થળો, ઓફિસ પરિસર, બોટ/વહાણ અને જાહેર સ્થળો તથા નાના જહાજોને સાફ કર્યા.
ગઈકાલે સ્વચ્છતા દિવસના સમાપન દિવસે, બંદર વિસ્તારમાં મેઈન્ટેનન્સ સ્ટાફ અને વિલિંગ્ડન ટાપુના બે મ્યુનિસિપલ વોર્ડમાં 'સ્વચ્છતા કીટ' વિતરણ કરવામાં આવી હતી. તેનું ઉદ્ઘાટન કોચીન પોર્ટ ટ્રસ્ટના ચેરમેન ડૉ. એમ. બીનાએ કર્યું હતું. કોચીન પોર્ટ ટ્રસ્ટના તમામ વિભાગોના કેટલાક કર્મચારીઓને તેમના ઘરે શાકભાજી ઉગાડવા માટે પ્રોત્સાહિત કરવા શાકભાજીના બીજ પેકેટનું વિતરણ કરવામાં આવ્યું હતું. ગ્રીન એનર્જીના ઉપયોગને લોકપ્રિય બનાવવાની પહેલના ભાગરૂપે, એમ્બાર્કેશન જેટી  ખાતે સૌર ઉર્જાથી ચાલતી લાઇટિંગ સ્થાપિત કરવામાં આવી હતી. કોચીન પોર્ટ ટ્રસ્ટના પ્રમુખ દ્વારા તેનું ઉદ્ઘાટન પણ કરવામાં આવ્યું હતું.
સ્વચ્છતાના સંદેશને ફેલાવવા માટે, 28મી સપ્ટેમ્બર, 2021 ના રોજ એક સાઈકલ રેલી કાઢવામાં આવી હતી, જેમાં કોચીન પોર્ટ ટ્રસ્ટ અને ત્યાં તૈનાત CISF ના જવાનોએ ભાગ લીધો હતો.
કોચીન પોર્ટ ટ્રસ્ટના કર્મચારીઓને સ્વચ્છ પર્યાવરણ અંગે જાગૃત કરવા માટે, તબીબી વિભાગે વર્ગોનું આયોજન કર્યું હતું. એ જ રીતે, શિપિંગ વિભાગે જળ સંસ્થાઓને સ્વચ્છ રાખવાના મહત્વ વિશે જણાવ્યું. સ્વચ્છતાનું મહત્વ દર્શાવતા બેનરો અને સ્ટીકરો, બંદર વિસ્તારના દરેક મહત્વના સ્થળો પર સાધનો, બોટ અને લોડિંગ અને અનલોડિંગ પર લગાવવામાં આવ્યા હતા. સ્વચ્છતા પખવાડા દરમિયાન કેન્દ્રીય વિદ્યાલયના વિદ્યાર્થીઓ માટે સ્વચ્છતા વિષય પર શોર્ટ ફિલ્મ અને પોસ્ટર ડિઝાઇનિંગ સ્પર્ધાનું આયોજન કરવામાં આવ્યું હતું.
પખવાડિયા દરમિયાન, આ સુવિધા એર્નાકુલમ ડોક  ના ડોક ઇન્સ્પેક્ટર  ની ઓફિસમાં વિકલાંગો દ્વારા સરળતાથી પહોંચવા માટે બનાવવામાં આવી હતી.
કોચીન પોર્ટ ટ્રસ્ટની શ્રેષ્ઠ જાળવણી કચેરીઓની ઓળખ કરવામાં આવી હતી અને તેમને સ્વચ્છતા પાઠવાડા દરમિયાન યોગ્ય એવોર્ડ પણ આપવામાં આવ્યા હતા.
પખવાડિયા દરમિયાન, કચરાથી ભરેલી પંદર ટ્રક વિલિંગ્ડન ટાપુ પર વિવિધ સ્થળોએથી દૂર કરવામાં આવી હતી અને નિયત સ્થળોએ ફેંકી દેવામાં આવી હતી.
રોગચાળાની સ્થિતિને ધ્યાનમાં રાખીને, સામાજિક અંતરને અનુસરીને અને અન્ય સલામતીનાં પગલાં અપનાવીને તમામ કાર્યક્રમોનું આયોજન કરવામાં આવ્યું હતું.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 210
મંત્રીમંડળ
મંત્રીમંડળે ટ્રેડ યુનિયનોની માન્યતાઓનાં સંબંધમાં જોગવાઈ માટે ટ્રેડ યુનિયન એક્ટ 1926માં સંશોધનને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ટ્રેડ યુનિયન એક્ટ 1925માં સુઘારો કરીને કામદાર સંગઠનોને માન્યતા આપવાની જોગવાઈઓને મંજૂર કરવામાં આવી છે.
લાભઃ
આ મંજૂરીથી કેન્દ્ર અને રાજ્ય સરકારના સ્તરે કામદાર સંહઠનોને માન્યતા આપવાની સુગમતા પ્રાપ્ત થશે
- ત્રિપક્ષી માળખામાં કામદારોના પ્રતિનિધિત્વની ખાતરી થશે
- સરકાર દ્વારા મરજીમાં આવે તે રીતો કામદારોની નોંધણી ઉપર નિયંત્રણ આવશે
- કાનૂની વિવાદો અને ઔદ્યોગિક અજંપામાં ઘટાડો થશે
સૂચિત વિધેયકને કારણે ત્રિપક્ષી માળખામાં કામદારોના પ્રતિનિધિત્વ માટેની નોંધણીમાં સુગમતા રહેશે અને પ્રક્રિયા વધુ પારદર્શક બનશે. આ રીતે માન્યતા પ્રાપ્ત કરેલાં કામદાર સંગઠનો ઔદ્યોગિક જવાબદેહીતા જાળવવામાં સહાયક બનશે. રાજ્ય અને કેન્દ્ર સરકારના સ્તરે બેવડી નોંધણી ઘટશે. માન્ય કામદાર સંગઠનોને કેન્દ્ર અને રાજ્ય સરકારના સ્તરે ચોકકસ ભૂમિકા સોંપી શકાશે.
RP
(Visitor Counter : 148
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય બાળ પુરસ્કાર 2021ના વિજેતાઓ સાથે સંવાદ કર્યો
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી પ્રધાનમંત્રી રાષ્ટ્રીય બાળ પુરસ્કાર ના વિજેતાઓ સાથે સંવાદ કર્યો હતો. આ પ્રસંગે કેન્દ્રીય મહિલા અને બાળ કલ્યાણમંત્રી શ્રીમતી સ્મૃતિ ઝુબીન ઇરાની પણ ઉપસ્થિત રહ્યાં હતાં.
પ્રધાનમંત્રીએ જણાવ્યું હતું કે, આ વર્ષના પુરસ્કાર વિજેતાઓ ખાસ છે કારણ કે, તેમણે કોરોના જેવા મુશ્કેલ સમયમાં પણ આ પુરસ્કાર જીત્યો છે. વિજેતાઓ સાથે વાર્તાલાપ દરમિયાન પ્રધાનમંત્રીએ સ્વચ્છતા ચળવળ જેવા વર્તણૂક પરિવર્તન સબંધિત મોટા અભિયાનોમાં બાળકોની ભૂમિકા સ્વીકારી હતી. તેમણે જણાવ્યું હતું કે, જ્યારે કોરોના સમય દરમિયાન હાથ ધોવાના અભિયાન જેવી ઝુંબેશોમાં બાળકો સામેલ થાય ત્યારે આવા અભિયાનો લોકોની કલ્પનામાં ઉપસી આવે છે અને તેને સફળતા પ્રાપ્ત થાય છે. પ્રધાનમંત્રીએ આ વર્ષે જે અલગ-અલગ ક્ષેત્રોમાં પુરસ્કારો આપવામાં આવ્યા તેની વૈવિધ્યાતાની પણ નોંધ લીધી હતી.
પ્રધાનમંત્રીએ ધ્યાનમાં લીધું હતું કે, જ્યારે એક નાના વિચારને યોગ્ય પગલાં દ્વારા સમર્થન મળી જાય ત્યારે તે ખૂબ જ પ્રભાવશાળી પરિણામો આપે છે. તેમણે બાળકોને પગલાં લેવામાં વિશ્વાસ કરવાનું કહ્યું હતું કારણ કે વિચાર અને પગલાંની આ આંતરિક ક્રિયા-પ્રતિક્રિયા લોકોને મોટા કાર્યો કરવા માટે સંખ્યાબંધ પગલાં લેવાની શરૂઆત કરવા માટે પ્રેરણા આપશે. પ્રધાનમંત્રીએ બાળકોને કહ્યું હતું કે, તેઓ માત્ર પોતે મેળવેલી સિદ્ધિઓથી સંતોષ માનીને બેસી ના રહે પરંતુ હંમેશા તેમના તેમના જીવનમાં બહેતર પરિણામ મેળવવાની ઝંખના ચાલુ રાખે.
પ્રધાનમંત્રીએ બાળકોને ત્રણ બાબતો, ત્રણ સંકલ્પો, તેમના મનમાં હંમેશા રાખવા માટે અનુરોધ કર્યો હતો. પહેલો, સાતત્યનો સંકલ્પ. પગલાં લેવાની ઝડપમાં કોઇપણ પ્રકારે સુસ્તી ના આવવી જોઇએ. બીજો સંકલ્પ, દેશ માટે. જો આપણે દેશ માટે કામ કરીશું અને દરેક કામને દેશના સંદર્ભમાં ધ્યાનમાં રાખીશું તો તે કામ પોતાની જાત કરતાં બહેતર પરિણામ આપનારું રહેશે. આપણે સ્વતંત્રતાના 75મા વર્ષમાં પ્રવેશ્યા હોવાથી, તેમણે બાળકોને તેઓ દેશ માટે શું કરી શકે છે તે અંગે વિચાર કરવા માટે કહ્યું હતું. ત્રીજો સંકલ્પ, માનવતાનો છે. પ્રધાનમંત્રીએ સંવાદનું સમાપન કરતા કહ્યું હતું કે, આપણી દરેક સફળતા આપણને વધુ વિનમ્ર બનવાની પ્રેરણા આપે છે કારણ કે આપણી આ વિનમ્રતાના કારણે જ અન્ય લોકો આપણી સફળતાની ઉજવણી કરી શકે છે.
ભારત સરકાર દ્વારા પ્રધાનમંત્રી રાષ્ટ્રીય બાળ પુરસ્કાર અંતર્ગત બાળ શક્તિ પુરસ્કાર એનાયત કરવામાં આવે છે. આવિષ્કાર, શૈક્ષણિક સિદ્ધિ, રમતગમત, કળા અને સાહિત્ય, સમાજ સેવા અને બહાદુરીના ક્ષેત્રમાં અપવાદરૂપ સામર્થ્ય અને અદભૂત સિદ્ધિ પ્રાપ્ત કરનારા બાળકોને આ પુરસ્કારથી સન્માનિત કરવામાં આવે છે. આ વર્ષે દેશભરમાંથી અલગ અલગ શ્રેણી હેઠળ બાળ શક્તિ પુરસ્કાર માટે 32 અરજીકર્તાઓને PMRBP-2021 માટે પસંદ કરવામાં આવ્યા હતા.
SD/GP/BT
(
પ્રધાનમંત્રીનું કાર્યાલય
યુએનજીએનાં 74માં સત્ર દરમિયાન ક્લાઇમેટ એક્શન સમિટ 2019માં પ્રધાનમંત્રીનું વક્તવ્ય
હું વૈશ્વિક આબોહવા શિખર સંમેલનનું આયોજન કરવા બદલ સંયુક્ત રાષ્ટ્રનાં મહાસચિવનો આભાર માનું છું.
ગયા વર્ષે ચેમ્પિયન ઑફ ધ અર્થ એવોર્ડ મળ્યાં પછી સંયુક્ત રાષ્ટ્રમાં મારું પ્રથમ સંબોધન છે. વળી આ સુખદ સંયોગ પણ છે કે, ન્યૂયોર્કની મુલાકાતમાં મારી પ્રથમ સભા આબોહવાનાં વિષય સાથે સંબંધિત છે.
મહાનુભાવો,
જળવાયુ પરિવર્તનને લઈને દુનિયાનાં વિવિધ દેશોમાં અનેક પ્રકારનાં પ્રયાસો થઈ રહ્યાં છે. પણ આપણે એ વાત સ્વીકારવી જોઈએ કે, આ ગંભીર પડકારનો સામનો કરવા માટે આપણે અત્યારે જે કંઈ પણ પ્રયાસો કરી રહ્યાં છીએ, એ પર્યાપ્ત નથી.
આજે એક વિસ્તૃત અભિગમ અપનાવવાની જરૂર છે, જેમાં શિક્ષણ, મૂલ્યો અને જીવનશૈલીથી લઈને વિકાસલક્ષી વિચારસરણી પણ સામેલ હોય. આજે આપણા વર્તનવ્યવહારમાં પરિવર્તન લાવવા માટે એક વિશ્વવ્યાપક જનઆંદોલનની જરૂર છે.
અમારી પરંપરા અને વર્તમાન પ્રયાસો એમ બંનેનાં મહત્ત્વપૂર્ણ પાસાં છે – પ્રકૃતિ પ્રત્યે આદરભાવ, સંસાધનોનો વાજબી ઉપયોગ, આપણી જરૂરિયાતોમાં ઘટાડો અને આપણાં સાધનોની મર્યાદામાં રહીને જીવન જીવવું. અમારા માર્ગદર્શક સિદ્ધાંતોમાં લોભને સ્થાન આપવાની જરૂર નથી.
અને એટલે અત્યારે ભારતે આ સમસ્યાની ગંભીરતા વિશે વાત કરવાની સાથે એનું સમાધાન કરવાનો વ્યવહારિક અભિગમ અપનાવ્યો છે અને આ માટે એક યોજના તૈયાર કરી છે. અમારું માનવું છે કે, ઉપદેશો આપવા કરતાં વાસ્તવિક સ્તરે થોડી કામગીરી કરવી. આ વધારે ઉપયોગી છે.
ભારતમાં અમે બિનઅશ્મિભૂત ઇંધણનો હિસ્સો સતત વધારી રહ્યાં છીએ અને વર્ષ 2022 સુધીમાં અમે પુનઃપ્રાપ્ય ઊર્જાની ક્ષમતા વધારીને 175 ગીગાવોટ અને પછી 450 ગીગાવોટ સુધી પહોંચાડવાનો લક્ષ્યાંક નિર્ધારિત કર્યો છે.
ભારતમાં અમે ઇ-પરિવહન દ્વારા અમારા પરિવહન ક્ષેત્રને પર્યાવરણને અનુકૂળ બનાવવાની યોજના પણ બનાવી છે.
ભારત પેટ્રોલ અને ડિઝલમાં જૈવઇંધણનાં મિશ્રણનો હિસ્સો નોંધપાત્ર રીતે વધારવા પણ કામ કરે છે.
અમે 150 મિલિયન કુટુંબોને સ્વચ્છ રાંધણ ગેસ પ્રદાન કરીએ છીએ.
અમે જળ સંરક્ષણ, વરસાદનાં પાણીનો સંચય અને જળ સંસાધનો વિકસાવવા માટે જલ જીવન અભિયાન શરૂ કર્યું છે. ભારત આગામી થોડાં વર્ષમાં આ અભિયાન પર અંદાજે 50 અબજ ડોલરનો ખર્ચ કરશે.
આંતરરાષ્ટ્રીય મંચ પર લગભગ 80 દેશો અમારા આંતરરાષ્ટ્રીય સૌર ગઠબંધન અભિયાનમાં સામેલ થયા છે. ભારત અને સ્વીડને સંયુક્ત રીતે અન્ય દેશો સાથે ઉદ્યોગ પરિવર્તન ટ્રેકની અંદર લીડરશિપ ગ્રૂપ શરૂ કર્યું છે. આ પહેલ સરકારો અને ખાનગી ક્ષેત્રને એક મંચ પ્રદાન કરશે, જે ટેકનોલોજી ઇનોવેશનનાં ક્ષેત્રમાં સાથસહકાર સ્થાપિત કરવા માટે તકો ઊભી કરશે. એનાથી ઉદ્યોગ માટે કાર્બનનું ઓછું ઉત્સર્જન કરવા માટેનો માર્ગ વિકસાવવામાં મદદરૂપ થશે.
અમારા માળખાગત આપત્તિ વ્યવસ્થાપન તંત્રને મજબૂત બનાવવા ભારતે કુદરતી આપત્તિઓને અનુકૂળ ઇન્ફ્રાસ્ટ્રક્ચર માટેનું સંગઠન  શરૂ કર્યું છે. હું આ જોડાણમાં સામેલ થવા સભ્ય દેશોને આમંત્રણ આપું છું.
ચાલુ વર્ષે 15 ઓગસ્ટનાં રોજ ભારતનાં સ્વતંત્રતા દિવસનાં પ્રસંગે અમે સિંગલ યુઝ પ્લાસ્ટિકનાં વપરાશને સંપૂર્ણપણે બંધ કરવા જન આંદોલન માટે અપીલ કરી હતી. મને આશા છે કે, એનાથી આંતરરાષ્ટ્રીય સ્તરે સિંગલ યુઝ પ્લાસ્ટિકની નુકસાનકારક અસરો વિશે જાગૃતિ વધશે.
મહાનુભાવો,
મને એ જાહેરાત કરતાં ખુશી થાય છે કે, આવતીકાલે આપણે સંયુક્ત રાષ્ટ્રના ભવનની છત પર સૌર ઊર્જા માટેની પેનલનું ઉદ્ઘાટન કરીશું, જેનાં 1 મિલિયન ડોલરનો ખર્ચ ભારત દ્વારા પૂરો પાડવામાં આવ્યો છે.
હવે વાત કરવાનો સમય પૂરો થઈ ગયો છે, દુનિયાએ નક્કર કામગીરી કરવાની જરૂર છે.
ધન્યવાદ.
આપનો ખૂબ આભાર.
DK/J. Khunt/GP/RP
(Visitor Counter : 168
પ્રધાનમંત્રીનું કાર્યાલય
પ્રધાનમંત્રીએ વિશુ નિમિતે શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ વિશ્વભરમાં રહેતા કેરળ અને મલયાલી લોકોને વિશુના તહેવાર નિમિતે શુભેચ્છાઓ પાઠવી હતી.
પ્રધાનમંત્રીએ એક ટ્વીટમાં કહ્યું, “કેરળના લોકોને વિશુ માટે મારી શુભેચ્છાઓ. આ તહેવાર નિમિતે, હું વિશ્વભરમા વસતા મલયાલી લોકોને હૃદયપૂર્વક શુભકામનાઓ પાઠવું છું. આપ સૌના માટે આગામી વર્ષ ઉત્તમ સ્વાસ્થ્ય અને ખુશાલી લાવે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ નેતાજી સુભાષચન્દ્ર બોઝની જયંતી પર તેમને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ નેતાજી સુભાષચન્દ્ર બોઝની જયંતી પર એમને શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું કે “23 જાન્યુઆરી 1897ના રોજ જાનકીનાથ બોઝે પોતાની ડાયરીમાં લખ્યું હતું કે ‘મધ્યરાત્રિએ પુત્ર જન્મ થયો’ આ પુત્ર બહાદુર સ્વાતંત્ર્ય સૈનિક અને વિચારક બન્યો, જેણે પોતાનું આખું જીવન એક ઉમદા કાર્ય માટે સમર્પિત કરી દીધું – ‘ભારતની આઝાદી’ હું નેતાજી બોઝની વાત કરી રહ્યો છુ. આજે તેમની જયંતી પર તેને ગર્વથી યાદ કરીએ છે.
ભારત નેતાજી સુભાષચન્દ્ર બોઝને બહાદુરી અને સંસ્થાનવાદને અટકાવવા માટે તેમના અદ્વિતીય યોગદાન માટે હંમેશા આભારી રહેશે. એ હંમેશા એમના સાથી ભારતીયોની પ્રગતિ અને ભલાઈ માટે ઊભા રહ્યા હતા.”
DS/RP
(Visitor Counter : 118
નાણા મંત્રાલય
નારી શક્તિ ‘અમૃત કાળ’ દરમિયાન મહિલા આધારિત વિકાસની અગ્રદૂત
2 લાખ આંગણવાડીઓને નવી પેઢીની ‘સક્ષમ આંગણવાડીઓ’ તરીકે અપગ્રેડ કરાશે
કેન્દ્રીય નાણાં અને કોર્પોરેટ કાર્ય મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2022-23 રજૂ કરતા કહ્યું કે નારી શક્તિની ઓળખ અમૃત કાળ એટલે કે ઈન્ડિયા@100 સુધીના 25 વર્ષ લાંબા ગાળા દરમિયાન દેશના ઉજ્જવળ ભવિષ્ય અને મહિલાઓના નેતૃત્વમાં વિકાસના અગ્રદૂત તરીકે કરવામાં આવી છે. માનનીય પ્રધાનમંત્રીએ સ્વાધીનતા દિવસના અવસરે પોતાના સંબોધનમાં ઈન્ડિયા@100ના વિઝનનો સૂત્રપાત કર્યો હતો.
નારી શક્તિના મહત્વને સ્વીકારતા સરકારે મહિલા તેમજ બાળ વિકાસ મંત્રાલયની યોજનાઓને પુનર્જિવિત કરી છે. એ પ્રમાણે, મહિલાઓ અને બાળકોને સમેકિત લાભ ઉપલબ્ધ કરાવવા માટે ત્રણ યોજનાઓ યથા મિશન શક્તિ, મિશન વાત્સલ્ય, સક્ષમ આંગણવાડી અને પોષણ 2.0ને હાલમાં જ શરૂ કરવામાં આવશે.
સક્ષમ આંગણવાડીઓ નવી પેઢીની આંગણવાડીઓ છે, જે ઉત્તમ બુનિયાદી સુવિધાઓ તથા દ્રશ્ય-શ્રાવ્ય સહાયતા સામગ્રી, સ્વચ્છ ઊર્જાથી સંપન્ન છે તથા બાળકોનાં પ્રારંભિક વિકાસ માટે ઉત્તમ વાતાવરણ ઉપલબ્ધ કરાવે છે. કેન્દ્રીય નાણાં મંત્રીએ 2 લાખ આંગણવાડીઓને સક્ષમ આંગણવાડી તરીકે અપગ્રેડ કરવામાં આવશે એવી ઘોષણા કરી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મહિલા અને બાળ વિકાસ મંત્રાલય
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઈરાનીએ મહિલા સશક્તીકરણ પર પ્રથમ G20 મંત્રીસ્તરીય પરિષદને સંબોધિત કરી
શ્રીમતી સ્મૃતિ ઈરાનીએ પરસ્પર સહકાર દ્વારા લિંગ અને મહિલા કેન્દ્રિત મુદ્દાઓને ઉકેલવાની દિશામાં ભારતની પ્રતિબદ્ધતાની પુષ્ટિ કરી
કેન્દ્રીય મહિલા અને બાળ વિકાસ મંત્રીએ ભાગીદાર દેશોમાં લિંગ સમાનતા અને મહિલા સશક્તીકરણને પ્રોત્સાહન આપવા માટે G20 સાથે ભારતની એકતાનો પરિચય આપ્યો
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઈરાનીએ મહિલા સશક્તીકરણ અંગેની પ્રથમ G20 મંત્રીસ્તરીય પરિષદને સંબોધિત કરી હતી જે ગઈ કાલે હાઇબ્રિડ ફોર્મેટમાં ઇટાલીના સાન્ટા માર્ગેરીટા લીગુરે ખાતે યોજાઇ હતી. કેન્દ્રીય મંત્રીએ પરસ્પર સહયોગ દ્વારા લિંગ અને મહિલા કેન્દ્રિત મુદ્દાઓને ઉકેલવા માટે ભારતની પ્રતિબદ્ધતાની પુષ્ટિ કરી. મંત્રીશ્રીએ પ્રધાનમંત્રી શ્રી નરેન્દ્ર મોદીની આગેવાની હેઠળની સરકાર દ્વારા લિંગ સમાનતાને પ્રોત્સાહન આપવા, બહેતર આરોગ્યસંભાળ સુનિશ્ચિત કરવા અને મહિલાઓની સલામતી અને સુરક્ષાને મજબૂત કરવા માટે ભારતમાં હાથ ધરવામાં આવેલી વિવિધ પહેલ પર પ્રકાશ પાડ્યો હતો.
શ્રીમતી સ્મૃતિ ઈરાનીએ તેમના સંબોધન દરમિયાન ભાગીદાર દેશોમાં લિંગ સમાનતા અને મહિલા સશક્તીકરણને પ્રોત્સાહન આપવા માટે G20 સાથે ભારતની એકતાનો પરિચય આપ્યો હતો અને તમામ સંબંધિત મંચો પર સહકાર અને સંકલન દ્વારા લિંગ સમાનતા અને મહિલાઓના સશક્તીકરણને પ્રોત્સાહન આપવા માટે G20ના લિંગ સમાનતા મંત્રીઓ સાથે જોડાયા.
મહિલા સશક્તીકરણ પર G20 પરિષદે STEM, નાણાકીય અને ડિજિટલ સાક્ષરતા, પર્યાવરણ અને ટકાઉપણું સહિત તમામ ક્ષેત્રોમાં મહિલાઓ અને છોકરીઓની સમાનતા અને વિકાસના લક્ષ્યોને આગળ વધારવા માટે સામાન્ય ઉદ્દેશો અને સહિયારી જવાબદારીઓને સ્વીકારી હતી.
SD/GP/BT
(Visitor Counter : 305
પ્રધાનમંત્રીનું કાર્યાલય
પ્રધાનમંત્રીએ ઓમાનના સુલતાન હૈયથમ બિન તારીક અલ સઇદને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઓમાનના સુલતાન હૈયથમ બિન તારીક અલ સઇદને પદ સંભાળવા બદલ અભિનંદન પાઠવ્યા છે.
"હું હૈયથમ બિન તારીક અલ સઇદને ઓમાનના સુલતાનનું પદ સંભાળવા બદલ હૃદયપૂર્વક અભિનંદન આપું છું. મને વિશ્વાસ છે કે તેમના નેતૃત્વ હેઠળ ઓમાન પ્રગતિ અને સમૃદ્ધિ ચાલુ રાખશે અને વૈશ્વિક શાંતિમાં ફાળો આપશે.
ઓમાન સાથે ભારતના હજારો વર્ષ જુનાં સંબંધો છે. પ્રધાનમંત્રીએ કહ્યું કે, અમે વ્યૂહાત્મક ભાગીદારીને વધુ મજબૂત કરવા સુલતાન હૈયથમ બિન તારીક અલ સઇદ સાથે મળીને કામ કરવાની આશા રાખીએ છીએ.
GP/DS
(Visitor Counter : 135
નાણા મંત્રાલય
સેન્ટ્રલ બેંક ડિજિટલ કરન્સી ‘ડિજિટલ રૂપી’ લાગુ કરવાની ઘોષણા
અનુસૂચિત વાણિજ્યિક બેંકો દ્વારા 75 જિલ્લાઓમાં 75 ડિજિટલ બેંકિંગ યુનિટ્સની રચના કરાશે
1.5 લાખ પોસ્ટઓફિસોને 2022માં 100 ટકા કોર બેંકિંગ પ્રણાલીમાં લાવવામાં આવશે
ડિજિટલ પેમેન્ટ ઈકોસિસ્ટમ માટે આર્થિક સહાયતા જારી રહેશે
કેન્દ્રીય નાણાં તેમજ કોર્પોરેટ કાર્ય મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2022-23 રજૂ કરતા ડિજિટલ રૂપી લાગુ કરવાની ઘોષણા કરી, જેને ભારતીય રિઝર્વ બેંક દ્વારા 2022-23થી શરૂ કરાશે. નાણાં મંત્રીએ કહ્યું કે સેન્ટ્રલ બેંક ડિજિટલ કરન્સી  ડિજિટલ અર્થવ્યવસ્થાને વ્યાપક રીતે પ્રોત્સાહન આપશે. નાણાં મંત્રીએ કહ્યું કે ડિજિટલ કરન્સીથી વધુ એક દક્ષ તથા સસ્તી કરન્સી મેનેજમેન્ટ વ્યવસ્થા જોવા મળશે. ડિજિટલ કરન્સી બ્લોક ચેઈન તથા અન્ય ટેકનોલોજીઓનો ઉપયોગ કરશે.
ડિજિટલ બેંકિંગઃ
શ્રીમતી નિર્મલા સીતારમણે કહ્યું કે હાલના વર્ષોમાં ડિજિટલ બેંકિંગ, ડિજિટલ ચૂકવણી તેમજ ફિનટેક નવોન્મેષોનો દેશમાં ઝડપથી વિકાસ થયો છે. સરકાર એ સુનિશ્ચિત કરવા માટે કે ડિજિટલ બેંકિંગનો લાભ ગ્રાહકો અનુકૂળ રીતે દેશના દરેક ક્ષેત્રમાં પહોંચી શકે, આ ક્ષેત્રોને નિયમિત રીતે પ્રોત્સાહિત કરી રહી છે. આ લક્ષ્ય તરફ અગ્રેસર રહીને અને આઝાદીના 75મા વર્ષને મનાવતા એ પ્રસ્તાવિત કરાયું છે કે અનુસૂચિત વાણિજ્યિક બેંકો દ્વારા દેશના 75 જિલ્લાઓમાં 75 ડિજિટલ બેંકિંગ યુનિટ્સસ ની સ્થાપના કરાશે.
કોઈપણ સમયે, ક્યાંય પણ, પોસ્ટઓફિસમાં બચતઃ
એક અન્ય મહત્વની ઘોષણામાં, નાણાં મંત્રીએ કહ્યું કે 2022માં 1.5 લાખ પોસ્ટઓફિસોને 100 ટકા કોર બેંકિંગ પ્રણાલીમાં લાવવામાં આવશે, જેનાથી આર્થિક સમાવેશન તથા નેટ બેંકિંગ, મોબાઈલ બેંકિંગ, એટીએમ દ્વારા ખાતાઓ સુધી પહોંચ માટે સક્ષમ બનાવાશે અને પોસ્ટ ઓફિસના એકાઉન્ટ્સ તથા બેંક એકાઉન્ટ્સ વચ્ચે ઓનલાઈન હસ્તાંતરણની પણ સુવિધા પ્રદાન કરશે. આ ખાસ કરીને ગ્રામીણ ક્ષેત્રોમાં ખેડૂતો તથા વરિષ્ઠ નાગરિકો માટે સહાયક રહેશે અને અંતઃ પારસ્પરિકતા તથા આર્થિક સમાવેશનમાં પણ સક્ષમ બનાવશે.
ડિજિટલ ચૂકવણી:
નાણાં મંત્રીએ આશ્વાસન આપ્યું કે અગાઉના બજેટમાં ‘ડિજિટલ પેમેન્ટ ઈકોસિસ્ટમ’ માટે આર્થિક સમર્થનની જે ઘોષણા કરવામાં આવી હતી, તે 2022-23માં પણ જારી રહેશે. આનાથી ડિજિટલ પેમેન્ટને વધુ અપનાવવા માટે પ્રોત્સાહિત કરી શકાશે. તેમણે કહ્યું કે આના અંતર્ગત પેમેન્ટ પ્લેટફોર્મના એવા પ્રયોગને પ્રોત્સાહન આપવા પર પણ ધ્યાન અપાશે, જે કિફાયતી અને યુઝર ફ્રેન્ડલી હોય છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 287
પ્રધાનમંત્રીનું કાર્યાલય
પ્રધાનમંત્રી શ્રી 19મી મેના રોજ શ્રી સ્વામિનારાયણ મંદિર દ્વારા આયોજિત 'યુવા શિબિર'ને સંબોધિત કરશે
પ્રધાનમંત્રી શ્રી નરેન્દ્ર મોદી 19મી મે 2022ના રોજ સવારે 10:30 વાગ્યે વડોદરાના કારેલીબાગ ખાતે આયોજિત 'યુવા શિબિર'ને વીડિયો કોન્ફરન્સિંગ દ્વારા સંબોધિત કરશે. શ્રી સ્વામિનારાયણ મંદિર, કુંડલધામ અને શ્રી સ્વામિનારાયણ મંદિર કારેલીબાગ, વડોદરા દ્વારા શિબિરનું આયોજન કરવામાં આવી રહ્યું છે.
શિબિરનો હેતુ સમાજ સેવા અને રાષ્ટ્ર નિર્માણમાં વધુ યુવાનોને સામેલ કરવાનો છે. તે એક ભારત શ્રેષ્ઠ ભારત, આત્મનિર્ભર ભારત, સ્વચ્છ ભારત વગેરે પહેલો દ્વારા નવા ભારતના નિર્માણમાં યુવાનોને ભાગીદાર બનાવવાનો પણ હેતુ ધરાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાર્મિક, લોક ફરિયાદ અને પેન્શન મંત્રાલય
ડૉ. જીતેન્દ્ર સિંહે દેશના 410 જિલ્લાઓમાં કરવામાં આવેલો રાષ્ટ્રીય કોરોના સજ્જતા સર્વે પ્રસિદ્ધ કર્યો
કાર્મિક, જાહેર ફરિયાદો અને પેન્શન્સ રાજ્ય મંત્રી ડૉ. જીતેન્દ્ર સિંહે આજે કોવિડ-19 રાષ્ટ્રીય તૈયારી સર્વે પ્રસિદ્ધ કર્યો હતો. આ સર્વેક્ષણમાં જિલ્લા કલેક્ટરો અને આઈએએસ અધિકારીઓના  પ્રતિભાવોનો સમાવેશ કરવામાં આવ્યો છે. આ અહેવાલની નકલ https://darpg.gov.in પર ઉપલબ્ધ છે.
કોરોનાવાયરસ રાષ્ટ્રીય તૈયારી સર્વે દેશના 410 જિલ્લાઓમાં ત્રણ દિવસ હાથ ધરાયો હતો અને એમાં ભારતની સૌથી મોટી આરોગ્ય કટોકટને પહોંચી વળવા માટે વહિવટી પડકારોને કઈ રીતે હલ કરવામાં આવ્યા તે અંગે વિહંગાવલોકન કરવામાં આવ્યું હતું.
આ તૈયારી સર્વેના ઉદ્દેશો
- વિવિધ રાજ્યોમાં કોરોનાવાયરસ તૈયારી અંગે તુલનાત્મક વિશ્લેષણ વિકસાવવું.
- કોરોનાવાયરસ તૈયારીની મુખ્ય અગ્રતાઓ પર પ્રકાશ ફેંકવો, કારણ કે ફિલ્ડમાં કામ કરતા સરકારી અધિકારીઓ દ્વારા તે તૈયાર કરવામાં આવ્યો છે.
- સંસ્થાઓ/લોજીસ્ટીક્સ/હોસ્પિટલ્સ જેવા ક્ષેત્રોમાં હાથ ધરાતી તૈયારીઓનો તાગ મેળવવો.
- પદ્ધતિ અને પ્રક્રિયાલક્ષી ઊણપો ઓળખીને તેની તરાહ પારખવી અને તેનો ભારતના જિલ્લાઓમાં કોરોનાવાયરસ સામેની લડત માટે ઉપયોગ કરવો.
કોરોનાવાયરસ તૈયારી સર્વે ભારતના એવા તમામ જિલ્લાઓમાં હાથ ધરવામાં આવ્યો હતો કે જ્યાં 410 સનદી અધિકારીઓએ ફિલ્ડમાં આગેવાની પૂરી પાડી હતી. જિલ્લા કલેક્ટરો અને આઈએએસ અધિકારીઓ  કે જેમણે આસિસ્ટન્ટ સેક્રેટરી તરીકે કામ કર્યું છે તેમણે આ સર્વેક્ષણમાં ભાગ લીધો હતો. આ સર્વેક્ષણ તા.25 માર્ચથી શરૂ કરીને ત્રણ દિવસ સુધી ચાલુ રાખવામાં આવ્યું હતું.
ડૉ. જીતેન્દ્ર સિંહે જણાવ્યું હતું કે પ્રધાનમંત્રીએ તા. 19 માર્ચ, 2020 અને તા. 24 માર્ચ, 2020ના રોજ રાષ્ટ્રને કરેલા સંબોધનમાં લોકોને તેમની પાસેના દરેક સાધન મારફતે કોરોનાવાયરસને રોકવા અનુરોધ કર્યો હતો. પ્રધાન મંત્રીશ્રીની કટિબદ્ધતાને લોકોને પ્રતિભાવ આપ્યો હતો અને આ વૈશ્વિક રોગચાળા સામે ભારતે લડત આપી હતી. લાખો સનદી અધિકારીઓ, ડૉક્ટરો, નર્સો, હેલ્થ કેર વર્કર્સ, પોલિસ અધિકારીઓ અને સામાન્ય માનવીઓ દેશના ખૂણે-ખૂણે તા. 22 માર્ચ, 2020 થી શરૂ કરીને આજ સુધી લડત આપી રહ્યા છે.
ડૉ. જીતેન્દ્ર સિંહે જણાવ્યું હતું કે કોરોનાવાયરસ અંગેની રાષ્ટ્રીય સજ્જતા અંગેના સર્વેક્ષણમાં ભારતે જે પ્રતિભાવ આપ્યો છે તેમાં સંવાદિતા, ઉપયોગિતા અને દ્રઢ નિશ્ચય જોવા મળ્યો છે. રાષ્ટ્રીય, રાજ્ય અને જિલ્લા સ્તરે સંકલન કરવામાં આવ્યું હતું, જે આ રોગચાળા સામેની લડતમાં ખૂબ જ અસરકારક નિવડ્યું હતું.
તેમણે વધુમાં જણાવ્યું હતું કે આ સર્વેક્ષણમાં સરકારના પોલિસી એક્શન- જનતા કરફ્યુ, રાષ્ટ્રીય લૉકડાઉન, રૂ.1.7 અબજનું આર્થિક પેકેજ, રિઝર્વ બેંક ઓફ ઈન્ડિયાની જાહેરાતો જેવા પગલાંને અભૂતપૂર્વ પ્રતિસાદ પ્રાપ્ત થયો હતો.
ડૉ. જીતેન્દ્ર સિંહે સનદી અધિકારીઓ, ડૉક્ટરો, નર્સો, હેલ્થ સેક્ટરના સ્પેશ્યાલિસ્ટસ, પોલિસ અધિકારીઓ વગેરેએ રાષ્ટ્રીય લૉકડાઉનના અમલીકરણ માટેનાં જે વ્યાપક પ્રયાસો કર્યા તેની સરાહના કરી હતી. તેમણે ભારપૂર્વક જણાવ્યું હતું કે ભારતના નાગરિકો જવાબદાર નાગરિક છે અને તેમણે કોરોનાવાયરસ અંગેની માર્ગરેખાઓનું પદ્ધતિસર રીતે પાલન કર્યું છે.
તેમણે એવું જણાવ્યું હતું કે રાષ્ટ્ર અને રાજ્યોના સ્તરે આ સર્વેક્ષણ નીતિ ઘડનાર સમુદાય માટે સિમાચિહ્નરૂપ બની રહેશે. ડૉ. જીતેન્દ્ર સિંહે પ્રધાનમંત્રીનો કપરા સમયમાં આગેવાની પૂરી પાડવા બદલ આભાર માન્યો હતો અને જણાવ્યું હતું કે ભારતના નાગરિકો અને સરકારને દ્રઢ પ્રયાસોને કારણે આગામી દિવસોમાં કટોકટી નિવારી શકાશે.
આ દરમિયાન સચિવ ડીએપીઆરજી, ડૉ. ક્ષત્રપતિ શિવાજી, અધિક સચિવ ડીએપીઆરજી, વી. શ્રીનિવાસ, સંયુક્ત સચિવ શ્રીમતિ જયા દુબે અને એન.બી.એસ. રાજપૂત વરિષ્ઠ અધિકારીઓ વીડિયો કોન્ફરન્સ દ્વારા હાજર રહ્યા હતા.
GP/RP